Les Falleres Majors de 2023-24 seran proclamades el 17 de juny en el saló de plens
16 de juny 2023

![](/media/ff5dyb4x/344562603_987611522228620_774541710942335975_n_c.jpg?width=715.0337837837837&height=850)

El saló de plens de l'Ajuntament de Sagunt serà el lloc, com és tradició, on seran proclamades per l'alcalde de Sagunt, Darío Moreno, les Falleres Majors de l'exercici faller 2023-24 de la Federació Junta Fallera de Sagunt. Núria Bueno Caballero, que pertany a la Falla Plaça Ibèrica, i Carla Boix Sarió, integrada en la Falla Doctor Palos, seran proclamades com a Fallera Major i Fallera Major Infantil, respectivament. El president executiu de la Federació, Ramón Jarque, participarà en la cerimònia de proclamació.

L'acte, que s'iniciarà a les 20 hores, el retransmetrà en directe el Gabinet de Comunicació, de manera que la ciutadania, els mitjans de comunicació i les persones interessades el podran seguir a través del canal de Youtube AytoSaguntoVideos ([canal de YouTube del Gabinet de Comunicació de l'Ajuntament](https://www.youtube.com/channel/UCNKihrcDrlEh_U_xBmYXKNA)) i en les xarxes socials del Gabinet en Facebook Gabinet Comunicació de Sagunt i SaguntoTv i de Twitter @AytoSaguntoCom, els enllaços de la qual són els següents: [Facebook](https://www.facebook.com/AytoSaguntoCom/?ref=pages_you_manage) i [Twitter](https://twitter.com/AytoSaguntoCom).

La Cort d'Honor que acompanyarà Núria Bueno durant el seu regnat estarà composta per 6 falleres majors i 6 infantils: Beatriz Gómez i Méndez (El Mercat), Jessica Rodríguez i Guillén (El Mercat), Emelina García i Peñaranda (La Victòria), Rocío Noverques i Gómez (Teodoro Llorente), Rut María García i Hiraldo (Teodoro Llorente) i Begoña Expósito i Martínez (Eduardo Merello).

Pel que respecta a la Cort d'Honor de Carla Boix, cal esmentar que es compondrà per Sara Pérez i Martínez (Doctor Palos), Mireia Graullera i Galarza (La Vila), Pilar Mena i Manchón (El Tronaor), Marta Morán i Carrillo (Vila de Faura), Laura Alcantud i García (Xurruca Hispanitat) i Paula Acosta i González (Plaça Ibèrica).

*   [](http://www.facebook.com/sharer.php?u=https://aytosagunto.es/va/actualitat/les-falleres-majors-de-2023-24-seran-proclamades-el-17-de-juny-en-el-salo-de-plens/ "Facebook")
*   [](http://twitter.com/share?url=https://aytosagunto.es/va/actualitat/les-falleres-majors-de-2023-24-seran-proclamades-el-17-de-juny-en-el-salo-de-plens/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-falleres-majors-de-2023-24-seran-proclamades-el-17-de-juny-en-el-salo-de-plens/ "Linked In")
*   [](mailto:?body=https://aytosagunto.es/va/actualitat/les-falleres-majors-de-2023-24-seran-proclamades-el-17-de-juny-en-el-salo-de-plens/)